Падчас вясенніх канікул Ваенна-гістарычны музей імя Удовікава разам са школамі раёна здзейсніў шэраг сумесных мерапрыемстваў, падарожжаў і экскурсій. У гэты час малодшыя школьнікі знаходзіліся ў аздараўленчых лагерах пры школах. Настаўнікі для іх арганізоўвалі экскурсіі ў наш музей, а таксама музейна-педагагічныя заняткі з удзелам супрацоўнікаў музея. З задавальненнем дзеці і дарослыя былі іх удзельнікамі. Відавочна, што нельга называць сябе адукаваным і культурным чалавекам, калі ты не наведваеш музей.